**ԼԵՌՆԱՅԻՆ ՂԱՐԱԲԱՂԻ ՀԱՆՐԱՊԵՏՈՒԹՅԱՆ ՆԱԽԱԳԱՀԻ**

**Հ Ր Ա Մ Ա Ն Ա Գ Ի Ր Ը**

**ՀԱՅՐԵՆԻՔԻՆ ԱԿՆԱՌՈՒ ԾԱՌԱՅՈՒԹՅՈՒՆՆԵՐ ՄԱՏՈՒՑԱԾ ԱՆՁԱՆՑ ՀԱՄԱՐ ԴՐԱՄԱԿԱՆ ՊԱՐԳԵՎԱՏՐՈՒՄ ՍԱՀՄԱՆԵԼՈՒ ՄԱՍԻՆ**

Հայրենիքին ակնառու ծառայություններ մատուցած ու կենսաթոշակի տարիքի հասած անձանց նյութապես օժանդակելու նպատակով **ո ր ո շ ու մ եմ.**

1. Հայրենիքին ակնառու ծառայություններ մատուցած անձանց համար նշանակված անհատական թոշակները փոխարինել ամենամսյա դրամական պարգևատրմամբ:

2. Ամենամսյա դրամական պարգևատրումը նշանակվում է օրենքով սահմանված նվազագույն ամսական աշխատավարձի քսանապատիկը չգերազանցող գումարի չափով:

3. Ամենամսյա դրամական պարգևատրումը նշանակվում է Լեռնային Ղարաբաղի Հանրապետության Նախագահի կարգադրությամբ՝ Լեռնային Ղարաբաղի Հանրապետության կառավարության ներկայացմամբ:

4. Դրամական պարգևատրումը նշանակվում է Լեռնային Ղարաբաղի Հանրապետության Նախագահի կարգադրությամբ նախատեսված ժամանակահատվածում, յուրաքանչյուր ամիս՝ սկսած կարգադրության ստորագրմանը հաջորդող ամսից:

5. Սույն հրամանագիրն ուժի մեջ մտնելու պահից ուժը կորցրած ճանաչել Լեռնային Ղարաբաղի Հանրապետության Նախագահի 1996 թվականի հուլիսի 18-ի «Անհատական թոշակ սահմանելու մասին» ՆՀ-95 հրամանագիրը:

6. Սույն հրամանագիրն ուժի մեջ է մտնում 2005 թվականի նոյեմբերի 1-ից:

|  |  |
| --- | --- |
|  | **Ա.ՂՈՒԿԱՍՅԱՆ** |
| 6 հոկտեմբերի 2005թ.  ք.Ստեփանակերտ  ՆՀ-238 |  |